Kajsa Ekis Ekman

Kajsa "Ekis" Ekman, nada en 1980, é unha xornalista, escritora e activista sueca. É autora  de varios traballos sobre a crise financeira, os dereitos das mulleres, e a crítica do capitalismo. Escribe para o diario sueco Dagens Nyheter e é columnista op-ed no diario de esquerda ETC. Tamén escribe para The Guardian, TruthDig e Feminist Current.

 Libros 
O seu libro Being and Being Bought (en galego, Ser e ser comprado) compara a industria de sexo e a de xestación por substitución e como ambas as dúas mercantilizan o corpo das mulleres.Ekman, Kajsa Ekis (2013). Being and Being Bought - Prostitution, Surrogacy and the Split Self.Melbourne: Spinifex Press. Critica a idea do «traballo do sexo» por ser unha alianza infame entre a dereita neoliberal e a esquerda posmoderna utilizada para lexitimar a industria do sexo. Tamén denuncia que os "sindicatos para traballadores do sexo" en moitos casos están financiados por proxenetas, estados, e académicos, e teñen moi pouco que ver coa loita dos traballadores. O libro foi traducido a francés, inglés, español e alemán.

O seu libro Stolen Spring («Primavera roubada») describe a crise do euro vista desde Atenas e a forma na que afectou á economía grega.Ekman, Kajsa Ekis: Κλεμμένη Ανοιξη Athens: Kedros Publishers, 2014 Ekman critica a visión de que a crise fose causada polos traballadores gregos e atribúea a cambios no capitalismo. Concedéuselle o premio «Sueco-Grego do Ano» 2016 pola súa solidariedade con Grecia."Årets svensk-grek"

Ekman foi unha das relatoras principais no Festival of Dangerous Ideas (en galego, Festival de Ideas Perigosas) de 2014.

Na súa charla Ted, «Todo o mundo fala sobre o Capitalismo, mais que é?»,  fala sobre mercado libre como ferramenta útil, mais describe o capitalismo como unha forza allea á moral, a responsabilidade, planificar sobre o clima, o país ou o mundo. Suxire a regulación do sector financeiro para evitar crises e propón a democracia en todos os sectores da sociedade, incluído no lugar de traballo."Everybody talks about capitalism, but what is it?"

Participou na Frota da Liberdade a Gaza en 2015.

 Notas 

 Ligazóns externas 

Categoría:Nados en 1980
Categoría:Xornalistas de Suecia
Categoría:Nados en Estocolmo